........................................................................... (კოოპერატივის დასახელება)

**სასოფლო-სამეურნეო კოოპერატივის**

**წესდება**

**(ტიპური ფორმა 1)**

სტრუქტურა

[თავი I.ზოგადი დებულებანი 4](#_Toc29560492)

[მუხლი 1. სახელწოდება, ადგილმდებარეობა, მიზანი 4](#_Toc29560493)

[მუხლი 2. სამართლებრივი სტატუსი 4](#_Toc29560494)

[მუხლი 3. კოოპერატივის საქმიანობის ძირითადი პრინციპები 4](#_Toc29560495)

[მუხლი 4. კოოპერატივის საქმიანობის საგანი 4](#_Toc29560496)

[თავი II. წევრობა 5](#_Toc29560497)

[მუხლი 5. კოოპერატივის წევრად მიღება 5](#_Toc29560498)

[მუხლი 6. წევრთა რეესტრი 6](#_Toc29560499)

[მუხლი 7. წევრის უფლებები და მოვალეობები 7](#_Toc29560500)

[მუხლი 8. წევრობის შეწყვეტის საფუძვლები 9](#_Toc29560501)

[მუხლი 9. წევრობიდან ნებაყოფლობით გასვლა 9](#_Toc29560502)

[მუხლი 10. პაის გადაცემა სხვა პირზე 10](#_Toc29560503)

[მუხლი 11. კოოპერატივის წევრის გარიცხვა 10](#_Toc29560504)

[მუხლი 12. წევრობის შეწყვეტა პირის გარდაცვალების შემთხვევაში 11](#_Toc29560505)

[მუხლი 13. წევრი კოოპერატივის ლიკვიდაციისას წევრობის შეწყვეტა 12](#_Toc29560506)

[თავი III. კოოპერატივის მართვა 12](#_Toc29560507)

[მუხლი 14. კოოპერატივების მართვის სტრუქტურა 12](#_Toc29560508)

[მუხლი 15. კოოპერატივის საერთო კრება 12](#_Toc29560509)

[მუხლი 16. კოოპერატივის საერთო კრების მოწვევა და ქვორუმი 13](#_Toc29560510)

[მუხლი 17. სამეთვალყურეო საბჭო 15](#_Toc29560511)

[მუხლი 18. სამეთვალყურეო საბჭოს უფლებამოსილება 16](#_Toc29560512)

[მუხლი 19. სამეთვალყურეო საბჭოს თავმჯდომარე 16](#_Toc29560513)

[მუხლი 20. გამგეობა 17](#_Toc29560514)

[მუხლი 21. გამგეობის თავმჯდომარე 18](#_Toc29560515)

[თავი IV. პაი და დამატებითი შენატანი 18](#_Toc29560516)

[მუხლი 22. პაი 18](#_Toc29560517)

[მუხლი 23. ქონების სახით შეტანილი პაის შეფასება 19](#_Toc29560518)

[მუხლი 24. დამატებითი შენატანი 20](#_Toc29560519)

[თავი V. კოოპერატივის ფონდები 20](#_Toc29560520)

[მუხლი 25. კოოპერატივის ფონდები 20](#_Toc29560521)

[მუხლი 26. საპაიო ფონდი 20](#_Toc29560522)

[მუხლი 27. სავალდებულო სარეზერვო ფონდი 20](#_Toc29560523)

[მუხლი 28. მიზნობრივი ფონდები 21](#_Toc29560524)

[თავი VI. ქონებრივი პასუხისმგებლობა და წლიური ანგარიშგება 21](#_Toc29560525)

[მუხლი 29. ქონებრივი პასუხისმგებლობა 21](#_Toc29560526)

[მუხლი 30. წლიური ანგარიში 21](#_Toc29560527)

[თავი VII. კოოპერატივის შემოსავლების განაწილება 22](#_Toc29560528)

[მუხლი 31. კოოპერატივის შემოსავლებისა და მოგების განაწილება 22](#_Toc29560529)

[თავი VIII. კოოპერატივის ლიკვიდაცია 22](#_Toc29560530)

[მუხლი 32. კოოპერატივის ლიკვიდაცია 22](#_Toc29560531)

# თავი I.ზოგადი დებულებანი

## მუხლი 1. სახელწოდება, ადგილმდებარეობა, მიზანი

1.1. კოოპერატივი ------------------------------------------(სახელწოდება) დაფუძნებულია ნებაყოფლობით საწყისებზე დამფუძნებელთა საერთო კრების გადაწყვეტილების საფუძველზე (ოქმი № ----- ).

1.2. კოოპერატივის იურიდიული მისამართი----------------------------------------------------

1.3. კოოპერატივის სახელწოდება ინგლისურად[[1]](#footnote-1)-----------------------------------------------

1.4. კოოპერატივის მიზანია ურთიერთდახმარების, ეკონომიკური თანამშრომლობისა და საერთო მეურნეობის წარმოების საფუძველზე წევრთა შემოსავლების ზრდა.

## მუხლი 2. სამართლებრივი სტატუსი

2.1. კოოპერატივი წარმოადგენს „მეწარმეთა შესახებ“ საქართველოს კანონით შექმნილ კოოპერატივის სამართლებრივი ფორმის მქონე იურიდიულ პირს, რომელიც მოქმედებს საქართველოს კონსტიტუციის, საქართველოს კანონის ”სასოფლო-სამეურნეო კოოპერატივის შესახებ”, ”მეწარმეთა შესახებ” საქართველოს კანონის, საქართველოს სხვა ნორმატიულ-სამართლებრივი აქტებისა და წინამდებარე წესდების საფუძველზე.

2.2. კოოპერატივი წარმოშობილად ითვლება მეწარმეთა და არასამეწარმეო (არაკომერციული) იურიდიული პირების რეესტრში რეგისტრაციის დღიდან.

## მუხლი 3. კოოპერატივის საქმიანობის ძირითადი პრინციპები

3.1. კოოპერატივის საქმიანობას ახორციელებს შემდეგ ძირითად პრინციპებზე დაყრდნობით:

3.1.1. ნებაყოფლობითი წევრობა;

3.1.2. დემოკრატიული მართვა - კოოპერატივის წევრებს, მიუხედავად მათი ეკონომიკური მონაწილეობისა და ქონებრივი შენატანებისა, აქვთ თანაბარი ხმის უფლება: „ერთი წევრი - ერთი ხმა“;

3.2.2. წევრთა ეკონომიკური მონაწილეობა.

## მუხლი 4. კოოპერატივის საქმიანობის საგანი

4.1. კოოპერატივის საქმიანობის საგანია „სასოფლო-სამეურნეო კოოპერატივის შესახებ“ საქართველოს კანონით გათვალისწინებული სასოფლო-სამეურნეო საქმიანობა, კერძოდ:

4.1.1. -------------------------------------------------------------------------------------,

4.1.2. -------------------------------------------------------------------------------------,

4.1.3. -------------------------------------------------------------------------------------.

4.2. სასოფლო-სამეურნეო კოოპერატივი უფლებამოსილია სასოფლო-სამეურნეო საქმიანობასთან ერთად, განახორციელოს ამ კოოპერატივის მეპაიეთა ეკონომიკური და სოციალური მდგომარეობის გაუმჯობესებასთან დაკავშირებული სხვა საქმიანობა, რომელიც საქართველოს კანონმდებლობით აკრძალული არ არის.

# თავი II. წევრობა

## მუხლი 5. კოოპერატივის წევრად მიღება

5.1. კოოპერატივის წევრი (მეპაიე) შეიძლება იყოს:

5.1.1.18 წელს მიღწეული საქართველოს მოქალაქე, რომელიც აღიარებს კოოპერატივის წედების მოთხოვნებს, ფლობს პაის ამ წესდებით დადგენილი წესით, უშუალოდ მონაწილეობს კოოპერატივის სასოფლო-სამეურნეო საქმიანობაში[[2]](#footnote-2);

5.1.2. სასოფლო-სამეურნეო კოოპერატივის სტატუსის მქონე კოოპერატივი, რომელიც იზიარებს კოოპერატივის წესდების მოთხოვნებს:

5.2. კოოპერატივის წევრობის კანდიდატის წევრად მიღება ხდება მისი განცხადების საფუძველზე**[[3]](#footnote-3)**.

5.3. გამგეობის თავმჯდომარე განიხილავს კოოპერატივის წევრად მისაღები კანდიდატის განცხადებას და საკითხი გააქვს კოოპერატივის გამგეობის სხდომაზე გადაწყვეტილების მისაღებად. გამგეობა ხმათა უბრალო უმრავლესობით იღებს გადაწყვეტილებას ახალი წევრის მიღების ან მიღებაზე უარის თქმის შესახებ.

5.4. კოოპერატივში შემსვლელი კანდიდატის წევრად მიღების გადაწყვეტილება და მისი კოოპერატივში გაწევრიანების პირობები უნდა აისახოს გამგეობის სხდომის ოქმში.

5.5. კოოპერატივის წევრობის კანდიდატს, რომელსაც გამგეობამ უარი განუცხადა წევრად მიღებაზე, უფლება აქვს განმეორებით მიმართოს კოოპერატივის გამგეობას განცხადებით, თუ აღარ არსებობს უარის თქმის საფუძველი.

5.6. კოოპერატივის გამგეობის გადაწყვეტილება პირის კოოპერატივის წევრად მიღების შესახებ განიხილება და დასტურდება კოოპერატივის წევრთა საერთო კრების მიერ.

5.7. კოოპერატივის გამგეობის მიერ პირის წევრად მიღების შესახებ გადაწყვეტილების გამოტანიდან საერთო კრების მიერ მის დამტკიცებამდე, ამ პირს გააჩნია იგივე უფლებები და მოვალეობები, როგორიც კოოპერატივის სხვა წევრებს. კოოპერატივის ახალი წევრის/წევრების მიღება უნდა აისახოს კოოპერატივის წევრთა რეესტრში აღნიშვნით „წინასწარი რეგისტრაცია“;

5.8. პირის კოოპერატივში გაწევრიანების პროცედურას ადგენს კოოპერატივის საერთო კრება.

5.9. კოოპერატივის წევრზე გაიცემა წევრობის დამადასტურებელი მოწმობა, რომლის ფორმასაც ადგენს გამგეობა.

5.10 კოოპერატივის ასოცირებული წევრი შეიძლება იყოს:

5.10.1. 18 წელს მიღწეული ფიზიკური პირი (მათ შორის, უცხო ქვეყნის მოქალაქე) ან/და იურიდიული პირი (მათ შორის, საზღვარგარეთ რეგისტრირებული იურიდიული პირი), რომელსაც ამ კანონისა და საერთო კრების გადაწყვეტილების საფუძველზე საპაიო ფონდში განხორციელებული აქვს ასოცირებული წევრის შენატანი.

5.11. კოოპერატივის ასოცირებული წევრობის კანდიდატის წევრად მიღება ხდება მისი განცხადების საფუძველზე;

5.12. ასოცირებულ წევრად მიღება ხდება კოოპერატივის საჭიროებიდან გამომდინარე, საერთო კრების გადაწყვეტილებით, რომლის საფუძველზე კოოპერატივის გამგეობასა და ასოცირებულ წევრს შორის ფორმდება ხელშეკრულება;

5.13. ასოცირებული წევრის შენატანის სახეს, შეტანის წესს და ოდენობას ადგენს საერთო კრება, რაც აისახება ასოცირებულ წევრსა და სასოფლო-სამეურნეო კოოპერატივს შორის გაფორმებული ხელშეკრულებაში;

5.14. კოოპერატივში ასოცირებული წევრის შესახებ ინფორმაცია უნდა აისახოს კოოპერატივის წევრთა რეესტრში;

5.15. კოოპერატივის წევრზე გაიცემა ასოცირებული წევრობის დამადასტურებელი მოწმობა, რომლის ფორმასაც ადგენს გამგეობა.

## მუხლი 6. წევრთა რეესტრი

6.1. კოოპერატივის გამგეობა ქმნის და აწარმოებს წევრთა რეესტრს.

6.2. წევრთა რეესტრში შეიტანება შემდეგი ინფორმაცია:

6.2.1. კოოპერატივის წევრის სახელი, გვარი, პირადი ნომერი, მისამართი, ტელეფონის ნომერი, ელ.ფოსტის მისამართი (ასეთის არსებობის შემთხვევაში);

6.2.2. პაის რაოდენობა, შეტანის თარიღი და პერიოდულობა;

6.2.3. დამატებითი შენატანის ოდენობა და მისი შეტანის თარიღი;

6.2.4. პაის სახე (ფულადი ან ქონებრივი). ქონების სახით შეტანილი პაის შემთხვევაში კოოპერატივის მიერ ამ ქონების შეფასებით დადგენილი ღირებულება;

6.2.5. აღნიშვნა წინასწარი რეგისტრაციის შესახებ (ასეთის არსებობის შემთხვევაში);

6.2.6. რეგიტრაციის საფუძველი (გაწევრიანება, წევრობის შეწყვეტა).

6.3. წევრთა რეესტრის წარმოების წესი განისაზღვრება საქართველოს სოფლის მეურნეობის მინისტრის 2016 წლის 2 თებერვლის N2-16 ბრძანებით.

6.4. კოოპერატივის წევრს უფლება აქვს გაეცნოს მეპაიეთა რეესტრს, ასევე მოითხოვოს მის შესახებ არსებული მონაცემების შესახებ ამონაწერი. გამგეობა, შესაბამისი მოთხოვნის შემთხვევაში, ვალდებულია უზრუნველყოს წევრის მიერ მეპაიეთა რეესტრის გაცნობა ან/და ამონაწერის გაკეთება.

6.5. საერთო კრების თანხმობით ან/და კანონით გათვალისწინებულ შემთხვევებში მესამე პირს უფლება აქვს გაეცნოს წევრთა რეესტრში დაცულ მონაცემებს. ამ მონაცემთა გამოყენება დასაშვებია მხოლოდ საერთო კრების მიერ დადგენილ ფარგლებში.

## მუხლი 7. წევრის უფლებები და მოვალეობები

**7.1. მეპაიის უფლებები და ვალდებულებები**

**7.1.1. კოოპერატივის მეპაიის უფლებებია:**

7.1.1.1. არჩეულ იქნას კოოპერატივის მმართველ ორგანოებში;

7.1.1.2. კოოპერატივის მმართველი ორგანოებიდან მიიღოს სრული ინფორმაცია კოოპერატივის საქმიანობის შესახებ;

7.1.1.3. ისარგებლოს კოოპერატივის მომსახურებით;

7.1.1.4. მიიღოს დივიდენდი კოოპერატივის მოგებიდან კანონმდებლობით და ამ წესდებით დადგენილი წესით;

7.1.1.5. მოითხოვოს საკუთარი ხარჯით კოოპერატივის დამატებითი საბუღალტრო შემოწმების ან/და აუდიტის ჩატარება;

7.1.1.6. კოოპერატივიდან გასვლის ან კოოპერატივში მისი წევრობის შეწყვეტის სხვა შემთხვევაში დაიბრუნოს კუთვნილი პაი ფულადი, ან/და ქონებრივი ან/და ფასიანი ქაღალდების სახით ამ წესდებით დადგენილი წესით და კოოპერატივთან გაფორმებული ხელშეკრულების შესაბამისად;

7.1.1.7. კოოპერატივის რეორგანიზების ან ლიკვიდაციის შემთხვევაში მიიღოს რეორგანიზების ან ლიკვიდაციის შედეგად დარჩენილი ქონებდან შესაბამისი წილი კოოპერატივთან გაფორმებული ხელშეკრულების ან საერთო კრების მიერ დადგენილი წესით და მისი კუთვნილი დივიდენდი კოოპერატივთან გაფორმებული ხელშეკრულების შესაბამისად;

7.1.1.8. კოოპერატივის მმართველი ორგანოების მიერ წესდების ან საქართველოს კანონმდებლობის დარღვევის შემთხვევაში მიმართოს სასამართლოს;

7.1.1.9. გაეცნოს წევრთა რეესტრის მონაცემებს;

7.1.1.10. საქართველოს კანონმდებლობით გათვალისწინებული სხვა უფლებები.

**7.1.2. კოოპერატივის მეპაიის ვალდებულებებია:**

7.1.2.1. დაიცვას კოოპერატივის წესდება;

7.1.2.2. შეასრულოს კოოპერატივის მმართველი ორგანოების გადაწყვეტილებები;

7.1.2.3. შეიტანოს საპაიო შენატანები კანონით „სასოფლო-სამეურნეო კოოპერატივის“, ამ წესდების და კოოპერატივის საერთო კრების მიერ დადგენილი წესების შესაბამისად;

7.1.2.4. ყოველი წლის 15 თებერვლამდე გამგეობას წარუდგინოს კოოპერატივის საქმიანობის ფარგლებში მის მიერ განხორციელებულ საქმიანობასთან დაკავშირებული ინფორმაცია, წინა წელს განხორციელებული და მიმდინარე წელს დაგეგმილი საქმიანობის შესახებ, გამგეობის მიერ განსაზღვრული ფორმითა და ინფორმაციის სახეობის შესაბამისად;

7.1.2.5. შეასრულოს საქართველოს კანონმდებლობით დადგენილი სხვა ვალდებულებები;

7.1.2.6. კოოპერატივსა და მეპაიეს შორის ურთიერთვალდებულებები აისახება მათ შორის დადებულ ხელშეკრულებაში. ხელშეკრულება ფორმდება წერილობითი ფორმით; მას ამზადებს გამგეობა და ხელს აწერენ ერთის მხრივ კოოპერატივის გამგეობის თავმჯდომარე და მეორეს მხრივ მეპაიე კოოპერატივის უფლებამოსილი წარმომადგენელი; კოოპერატივსა და გამგეობის თავმჯდომარეს, როგორც წევრს შორის დადებულ ხელშეკრულებაზე ხელმოწერის უფლებამოსილება აქვს საერთო კრების მიერ განსაზღვრულ უფლებამოსულ პირს.

**7. 2. კოოპერატივის ასოცირებული წევრის უფლებები და ვალდებულებები**

**7.2.1. კოოპერატივის ასოცირებული წევრის უფლებებია:**

7.2.1.1. მონაწილეობა მიიღოს საერთო კრებაში სათათბირო ხმის უფლებით;

7.2.1.2. თუ ასოცირებული წევრი ფიზიკური პირია, არჩეულ იქნეს კოოპერატივის გამგეობაში ან სამეთვალყურეო საბჭოში;

7.2.1.3. თუ ასოცირებული წევრი იურიდიული პირია, მისი წარმომადგენელი/წარმომადგენლები არჩეულ იქნეს/იქნან კოოპერატივის გამგეობაში ან სამეთვალყურეო საბჭოში;

7.2.1.4. სასოფლო-სამეურნეო კოოპერატივის გამგეობისა და სამეთვალყურეო საბჭოსგან მიიღოს სრული ინფორმაცია კოოპერატივის საქმიანობის შესახებ;

7.2.1.5. ისარგებლოს კოოპერატივის მომსახურებით;

7.2.1.6. მიიღოს დივიდენდი კოოპერატივის მოგებიდან საერთო კრების მიერ დადგენილი წესით და ოდენობით;

7.2.1.7. მოითხოვოს საკუთარი ხარჯით კოოპერატივის დამატებითი საბუღალტრო შემოწმების ან/და აუდიტის ჩატარება;

7.2.1.8. კოოპერატივიდან გასვლისას ან კოოპერატივის წევრობის შეწყვეტის სხვა შემთხვევაში დაიბრუნოს კუთვნილი ასოცირებული წევრის შენატანი ფულის ან/და ქონების სახით კოოპერატივთან გაფორმებული ხელშეკრულებით განსაზღვრული წესით;

7.2.1.9. კოოპერატივის რეორგანიზაციის ან ლიკვიდაციის შემთხვევაში, კოოპერატივის ვალდებულებების დაფარვის შემდეგ, კოოპერატივის ქონებიდან დაიბრუნოს კუთვნილი ასოცირებული წევრის შენატანი და დარჩენილი ქონების სასოფლო-სამეურნეო კოოპერატივის მეპაიეებზე განაწილებამდე მიიღოს დივიდენდი კოოპერატივთან გაფორმებული ხელშეკრულებით განსაზღვრული წესით;

7.2.1.10. გაეცნოს კოოპერატივის წევრთა რეესტრის მონაცემებს;

7.2.1.11. ისარგებლოს ამ წესდებით და კოოპერატივთან გაფორმებული ხელშეკრულებით გათვალისწინებული სხვა უფლებებით.

**7.2.2. კოოპერატივის ასოცირებული წევრი ვალდებულია**

7.2.2.1. დაიცვას კოოპერატივის წესდებით დადგენილი წესები;

7.2.2.2. განახორციელოს ასოცირებული წევრის შენატანი საერთო კრების მიერ დადგენილი წესით და კოოპერატივთან გაფორმებული ხელშეკრულებით განსაზღვრული პირობებით;

7.2.2.3. შეასრულოს საქართველოს კანონმდებლობითა და სასოფლო-სამეურნეო კოოპერატივის წესდებით გათვალისწინებული სხვა ვალდებულებები.

7.2.2.4. კოოპერატივსა და ასოცირებულ წევრებს შორის დამატებითი ურთიერთვალდებულებები აისახება მათ შორის გაფორმებულ ხელშეკრულებაში. ხელშეკრულება ფორმდება წერილობითი ფორმით; მას ამზადებს გამგეობა და ხელს აწერენ ერთის მხრივ კოოპერატივის გამგეობის თავმჯდომარე და მეორეს მხრივ კოოპერატივის ასოცირებული წევრი ფიზიკური პირი ან ასოცირებული წევრი იურიდიული პირის უფლებამოსილი წარმომადგენელი.

## მუხლი 8. წევრობის შეწყვეტის საფუძვლები

8.1. კოოპერატივის წევრობის შეწყვეტის საფუძვლებია:

8.1.1. წევრობიდან ნებაყოფლობით გასვლა;

8.1.2.წევრის კოოპერატივიდან გარიცხვა;

8.1.3. პაის სხვა პირზე გადაცემა;

8.1.4. წევრის გარდაცვალება;

8.1.5. კოოპერატივის ლიკვიდაცია.

## მუხლი 9. წევრობიდან ნებაყოფლობით გასვლა

9.1. კოოპერატივის წევრი უფლებამოსილია გავიდეს კოოპერატივის წევრობიდან და დაიბრუნოს კუთვნილი პაი. განცხადება კოოპერატივიდან გასვლისა და პაის დაბრუნების თაობაზე გადაეცემა კოოპერატივის გამგეობას კოოპერატივიდან გასვლამდე არანაკლებ **1 თვით** ადრე.

9.2. გამგეობის მიერ წევრის კოოპერატივიდან გასვლის თაობაზე განცხადება მიიღება ამ პირის წევრად მიღებიდან **არანაკლებ 1 წლის** შემდეგ. განცხადება კოოპერატივდან გასვლის შესახებ უნდა გაკეთდეს წერილობით.

9.3. კოოპერატივიდან გასვლისას მეპაიესთან საბოლოო ანგარიშსწორება ხდება სამეურნეო წლის ბოლოს, ფინანსური ანგარიშგების საფუძველზე;

9.4. კოოპერატივიდან გასვლისას კოოპერატივის მეპაიეს მის მიერ კოოპერატივში პაის სახით შეტანილი უძრავი ან/და მოძრავი ქონება და სხვა კუთვნილი აქტივები გადაეცემა გასვლიდან 6 (ექვსი) თვის განმავლობაში;

9.5. კოოპერატივიდან გამსვლელ მეპაიეს კოოპერატივის რეზერვებისა მიმართ მოთხოვნის უფლება აქვს, ამ რეზერვების შექმნაში მისი მონაწილეობის პროპორციულად;

9.6. თუ წევრობიდან გასვლის შესახებ განცხადების წარდგენიდან საბოლოო ანგარიშსწორებამდე გამოვლინდა ამ წევრის ბრალეული ქმედებით კოოპერატივისთვის ზიანის მიყენების ფაქტი და კოოპერატივში მისი კუთვნილი პაი ან/და სხვა აქტივები საკმარისი არაა ზიანის ასანაზღაურებლად, წევრი სამოქალაქო კანონმდებლობით დადგენილი წესით პასუხს აგებს პირადი ქონებით.

## მუხლი 10. პაის გადაცემა სხვა პირზე

10.1. კოოპერატივის მეპაიეს შეუძლია ნებისმიერ დროს სამეურნეო წლის განმავლობაშიც თავისი პაი წერილობითი შეთანხმების საფუძველზე გადასცეს სხვა პირს და ამით გამოვიდეს კოოპერატივიდან საბოლოო ანგარიშსწორების გარეშე, თუ პრეტენდენტი მის მაგივრად ხდება ან უკვე არის კოოპერატივის წევრი.

10.2. კოოპერატივის მეპაიეს მიერ თავისი კუთვნილ პაის არაწევრ პირზე გადაცემის შემთხვევაში, აუცილებელია საერთო კრების თანხმობა.

10.3. პაის გადაცემა დაუყოვნებლივ უნდა იქნეს შეტანილი კოოპერატივის წევრთა რეესტრში.

## მუხლი 11. კოოპერატივის წევრის გარიცხვა

11.1.კოოპერატივის წევრის გარიცხვის საფუძვლებია:

11.1.1. ამ წესდების, კოოპერატივის მმართველობის ორგანოების მიერ მიღებული გადაწყვეტილებების შეუსრულებლობა;

11.1.2. ისეთი დამატებითი საქმიანობის განხორციელება, რითიც კონკურენციას უწევს კოოპერატივს;

11.1.3. მის მიერ კოოპერატივისთვის მიყენებული ზიანის ანაზღაურებაზე უარის თქმა ან მითითებულ ვადებში მიყენებული ზიანის აუნაზღაურებლობა;

11.1.4. მის მიერ ისეთი ქმედებების განხორციელება, რაც ხელყოფს კოოპერატივის ინტერესებს.

11.2. კოოპერატივის წევრის მიერ ამ წესდების 11.1. პუნქტით განსაზღვრული საფუძვლების თაობაზე გონივრული ეჭვის არსებობის შემთხვევაში კოოპერატივის ან გამგეობის ნებისმიერ წევრს შეუძლია წერილობითი განცხადებით (საჩივარი) მიმართოს გამგეობას წევრის გარიცხვის მოთხოვნით.

11.3. საჩივრის მიღების შემდეგ გამგეობა იწყებს წარმოებას წევრის მიმართ გარიცხვის საფუძვლის (საფუძვლების) არსებობის თაობაზე, წერილობით აფრთხილებს წევრს შესაძლო გარიცხვაზე და აცნობებს გარიცხვის მიზეზების თაობაზე, სადაც მოყვანილი უნდა იყოს ყველა ფაქტი, რის გამოც დღის წესრიგში დადგა ამ წევრის გარიცხვის საკითხი.

11.4. პირის კოოპერატივის წევრობიდან გარიცხვის თაობაზე წარმოების დაწყების შემდეგ წევრს, რომლის მიმართაც არსებობს გარიცხვის საფუძვლის თაობაზე გონივრული ეჭვი, უფლება აქვს საკუთარი მოსაზრებები მიაწოდოს გამგეობას.

11.5. გამგეობა საჩივრის შეტანიდან -----[[4]](#footnote-4) დღის ვადაში ხმათა უბრალო უმრავლესობით შეიმუშავებს დასკვნას წევრის მიმართ გარიცხვის საფუძვლის არსებობის შესახებ და უგზავნის მას ამ წევრს. დასკვნაშივე განისაზღვრება საერთო კრებაზე მისი გასაჩივრების ვადა და შესაძლებლობა. თუ წევრი მითითებულ ვადაში არ გაასაჩივრებს გამგეობის დასკვნას, იგი დასამტკიცებლად გადაეგზავნება კოოპერატივის საერთო კრებას. წევრობიდან გარიცხვა ხდება საერთო კრების მიერ გამგეობის დასკვნის დამტკიცებისთანავე.

11.6.წევრის მიერ გამგეობის დასკვნის გასაჩივრების შემთხვევაში, საერთო კრება განიხილავს საჩივარს, გამგეობის დასკვნას და ხმათა უმრავლესობით იღებს საბოლოო გადაწყვეტილებას წევრის გარიცხვის შესახებ. საერთო კრების მიერ წევრის გარიცხვის საბოლოო გადაწყვეტილების მიღებამდე წევრს ეძლევა საშუალება გამოთქვას თავისი პოზიცია მის მიმართ წაყენებული პრეტენზიების გამო.

11.7. გარიცხულ წევრს გამგეობა **---------** ვადაში უგზავნის წერილობით შეტყობინებას მისი გარიცხვის შესახებ გადაწყვეტილების მიღების თაობაზე.

11.8. თუ საერთო კრებამ კოოპერატივის წევრობიდან გარიცხა წევრი, მაშინ მისი გარიცხვის თარიღად ჩაითვლება საერთო კრების მიერ მიღებული გადაწყვეტილების თარიღი.

11.9. წევრის მიერ კოოპერატივისთვის მიყენებული ზარალის ოდენობას ადგენს კოოპერატივის სამეთვალყურეო საბჭოს ან გამგეობის მიერ შექმნილი კომისია (ასეთის არსებობის შემთხვევაში).

11.10. კოოპერატივიდან გარიცხული წევრის შენატანები და მისი სხვა აქტივები ექვემდებარება ანაზღაურებას ამ წესდებით და კანონმდებლობით დადგენილი წესით;

11.11. გარიცხული წევრი კოოპერატივის წინაშე არსებული ვალდებულებებისგან არ თავისუფლდება, მან ნაკისრი ვალდებულებები უნდა შეასრულოს სრულად.

11.12. თუ კოოპერატივიდან გარიცხული პირის პაით და სხვა მისი კუთვნილი აქტივებით მოხდა კოოპერატივის წინაშე არსებული მისი ფინანსური დავალიანებების დაფარვა, რის შემდეგაც გარიცხულ პირს კოოპერატივში დარჩა აქტივები, კოოპერატივის გამგეობა ვალდებულია, სამეურნეო წლის დასრულებიდან 6 (ექვსი) თვის განმავლობაში, გარიცხულ პირს დაუბრუნოს კოოპერატივში დარჩენილი მისი კუთვნილი აქტივები.

## მუხლი 12. წევრობის შეწყვეტა პირის გარდაცვალების შემთხვევაში

12.1. კოოპერატივის წევრის გარდაცვალებისას მემკვიდრეების მიერ სამკვიდროს მიღების სურვილის შემთხვევაში, კოოპერატივის წევრობასთან დაკავშირებული პირის უფლებები და მოვალეობები გადადის მის მემკვიდრეზე.

12.2.გარდაცვლილი წევრის კოოპერატივის წევრობის უფლება წყდება იმ სამეურნეო წლის დასრულებით, როცა მოხდა სამკვიდროს გახსნა.

12.3. გარდაცვლილი წევრის რამდენიმე მემკვიდრეს შეუძლია განახორციელოს ხმის უფლება ერთი წარმომადგენლის საშუალებით, ნოტარიულად დამოწმებული წერილობითი მინდობილობის საფუძველზე, რომელიც უნდა წარედგინოს გამგეობას.

12.4. გარდაცვლილი წევრის მემკვიდრე შეიძლება მიღებული იქნას კოოპერატივის წევრად თუ იგი აკმაყოფილებს ამ წესდების მე-5 მუხლით წევრობისთვის განსაზღვრულ მოთხოვნებს.

12.5. რამდენიმე მემკვიდრის მიერ კოოპერატივის წევრის სამკვიდროს მიღების შემთხვევაში შეიძლება ასევე გათვალისწინებული იყოს, რომ წევრობა შეწყდება, თუ იგი ამ წესდებით დადგენილ ვადებში არ გადაეცემა ერთ-ერთ მემკვიდრეს.

12.6. იმ მემკვიდრეს, რომელიც არ იქნა მიღებული კოოპერატივის წევრად, გადაეცემა გარდაცვლილი წევრის საპაიო შენატანი ან/და მისი სხვა აქტივები ამ წესდების დადგენილი წესით.

## მუხლი 13. წევრი კოოპერატივის ლიკვიდაციისას წევრობის შეწყვეტა

13.1. კოოპერატივის წევრი სასოფლო-სამეურნეო კოოპერატივის ლიკვიდაციის შემთხვევაში, წევრობა წყდება იმ ფინანსური წლის დამთავრებისას, რომლის განმავლობაშიც მიღებულ იქნა ლიკვიდაციის შესახებ გადაწყვეტილება.

# თავი III. კოოპერატივის მართვა

## მუხლი 14. კოოპერატივების მართვის სტრუქტურა

14.1. კოოპერატივის მართვის ორგანოებია:

14.1.1. კოოპერატივის საერთო კრება;

14.1.2. **კოოპერატივის სამეთვალყურეო საბჭო[[5]](#footnote-5);**

14.1.3. კოოპერატივის გამგეობა.

## მუხლი 15. კოოპერატივის საერთო კრება

15.1. კოოპერატივის მართვის უმაღლეს ორგანოს წარმოადგენს საერთო კრება, რომელიც დაკომპლექტებულია კოოპერატივის ყველა მეპაიესგან. ერთ მეპაიეს აქვს ერთი ხმა.

15.2. კოოპერატივის საერთო კრება:

15.2.1. იღებს კოოპერატივის წესდებას და შეაქვს მასში ცვლილებები;

15.2.2. ფარული კენჭისყრით ირჩევს კოოპერატივის გამგეობას, გამგეობის თავმჯდომარეს და გამგეობის თავმჯდომარის მოადგილეს; იგი უფლებამოსილია აირჩიოს **სამეთვალყურეო საბჭო**, სამეთვალყურეო საბჭოს თავმჯდომარე, სარევიზიო კომისია და სარევიზიო კომისიის თავმჯდომარე (ასეთის არსებობის შემთხვევაში);

15.2.3. იღებს საბოლოო გადაწყვეტილებას პირის კოოპერატივის წევრად მიღების ან/და გარიცხვის თაობაზე;

15.2.4. განიხილავს და ამტკიცებს გაწეულ საქმიანობაზე კოოპერატივის გამგეობისა და სარევიზიო კომისიის ანგარიშებს;

15.2.5. განსაზღვრავს კოოპერატივის ფონდების სახეობას და მოცულობას, ადგენს მათი განკარგვის წესებს;

15.2.6. ქმნის კომისიებსა და სამუშაო ჯგუფებს, ამტკიცებს მათ დებულებას;

15.2.7. განსაზღვრავს მინიმალური პაისა და დამატებითი შენატანების ოდენობას;

15.2.8. განსაზღვრავს კოოპერატივის შემოსავლებისა და მოგების განაწილების წესებს;

15.2.9. განსაზღვრავს გამგეობის და სამეთვალყურეო საბჭოს წევრთა შრომის ანაზღაურების, მატერიალური წახალისების ოდენობას, სახეებს და ფორმას;

15.2.10. იღებს გადაწყვეტილებას საწევრო და მიზნობრივი გადასახადების შემოღების შესახებ, განსაზღვრავს მათ ოდენობას;

15.2.11. იღებს გადაწყვეტილებებს იურიდიული პირის დაფუძნების შესახებ;

15.2.12. იღებს გადაწყვეტილებას კოოპერატივის მიერ ქონებრივი ვალდებულებების აღების შესახებ;

15.2.13. იღებს გადაწყვეტილებებს სხვა გაერთიანებებში კოოპერატივის მონაწილეობის თაობაზე;

15.2.14. იღებს გადაწყვეტილებებს საწარმოების, წარმომადგენლობების შექმნის შესახებ;

15.2.15. იღებს გადაწყვეტილებას კოოპერატივის ლიკვიდაციის ან რეორგანიზაციის შესახებ;

15.2.16. კოოპერატივის ლიკვიდაციის შემთხვევაში განსაზღვრავს კოოპერატივის ქონების მიმღებ პირებს;

15.2.17. ამტკიცებს კოოპერატივის, გამგეობის, სამეთვალყურეო საბჭოს დებულებებს ასევე კოოპერატივის საქმიანობიდან გამომდინარე სხვადასხვა პროცედურულ ინსტრუქციებს;

15.2.18. საერთო კრება გადაწყვეტილებას იღებს კოოპერატივის საქმიანობიდან გამომდინარე ყველა იმ საკითხზე, რომლებიც პირდაპირ არ შედის გამგეობის, გამგეობის თავმჯდომარის სამეთვალყურეო საბჭოს და სამეთვალყურეო საბჭოს თავმჯდომარის კომპეტენციაში;

15.2.19. ამტკიცებს კოოპერატივის ბიუჯეტს, წლიურ ანგარიშსა და ბალანსს;

15.2.20. სიითი შემადგენლობის 1/2-ის გადაწყვეტილებით გამოიწვევს სამეთვალყურეო საბჭოს წევრს;

15.2.21. ამ წესდების 29.5. მუხლით განსაზღვულ შემთხვევებში იღებს გადაწყვეტილებას საპაიო ფონდის შემცირების, სხვა ფონდების, მათ შორის სარეზერვო ფონდის სახსრების გამოყენების თაობაზე;

## მუხლი 16. კოოპერატივის საერთო კრების მოწვევა და ქვორუმი

16.1. კოოპერატივის რიგითი საერთო კრების მოწვევა ხდება წელიწადში ერთხელ, საფინანსო წლის დამთავრების შემდეგ. საერთო კრებაზე ყოველ წევრს აქვს ერთი ხმა.

16.2. კოოპერატივის რიგგარეშე საერთო კრება მოწვეულ უნდა იქნეს, თუ წევრთა 1/10 ან წესდებაში საამისოდ აღნიშნული უფრო მცირე ნაწილი მათ მიერ ხელმოწერილ განცხადებაში მოითხოვს კრების მოწვევას კონკრეტული მიზნის მითითებით.

16.3. საერთო კრება მოიწვევა სულ ცოტა 3 კვირის ვადაში საქართველოს ერთ-ერთ ბეჭდვით ორგანოში გამოქვეყნებით. გამგეობის თავმჯდომარე, საერთო კრების ჩატარების დღემდე არაუგვიანეს 10 დღისა, კოოპერატივის წევრებს დაზღვეული წერილით, ელ-ფოსტით, ან ტელეფონით, ატყობინებს საერთო კრების მოწვევის ადგილსა და დროს, დღის წესრიგს და სხვა საორგანიზაციო საკითხებს. საერთო კრება განსაზღვრავს, თუ რომელ ბეჭდვით ორგანოში უნდა გამოქვეყნდეს საერთო კრების მოწვევის შესახებ შეტყობინება.

16.4. წლიური ბალანსი, კოოპერატივის მდგომარეობის შესახებ გამგეობისა და სამეთვალყურეო საბჭოს თავმჯდომარეების მოხსენებები კრების ჩატარებამდე **სულ მცირე 1 კვირით ადრე[[6]](#footnote-6)** უნდა გამოიკრას კოოპერატივის ოფისში ან გამგეობის მიერ განსაზღვრულ სხვა ადგილას, რათა წევრები გაეცნონ მათ.

16.5. კოოპერატივის წევრს უფლება აქვს მოითხოვოს დღის წესრიგში დამატების ან ცვლილების შეტანა საერთო კრების ჩატარებამდე არანაკლებ 3 დღით ადრე. იმ საკითხთა შესახებ, რომლებიც არ გამოცხადდება კრებამდე 3 დღით ადრე, გადაწყვეტილებები არ მიიღება. გამონაკლის წარმოადგენს გადაწყვეტილებები კრების წარმართვის, აგრეთვე რიგგარეშე საერთო კრების მოწვევის შესახებ.

16.6. საერთო კრება ირჩევს კრების თავმჯდომრეს, სხდომის მდივანს ღია კენჭისყრით, დამსწრე წევრთა ხმების უბრალო უმრავლესობით.

16.7. კოოპერატივის საერთო კრება გადაწყვეტილება უნარიანია, თუ მას ესწრება კოოპერატვის წევრთა ნახევარზე მეტი. თუ წესდებით მოთხოვნათა დაცვით მოწვეულ საერთო კრებაზე არ გამოცხადდა კოოპერატივის წევრთა ნახევარზე მეტი, მოიწვევა განმეორებითი საერთო კრება, რომელიც გადაწყვეტილება უნარიანი დამსწრე წევრთა რაოდენობის მიუხედავად.

16.8. საერთო კრების გადაწყვეტილება მიღებულად ითვლება თუ მას მხარს უჭერს კოოპერატივის დამსწრე წევრთა უბრალო უმრავლესობა.

16.9. საერთო კრების მუშაობაში კოოპერატივის წევრი წარმოდგენილი უნდა იყოს პირადად ან წარმომადგენელი პირის მეშვეობით. წარმომადგენლობითი უფლებამოსილება დადგენილი უნდა იყოს კანონით გათვალიწინებული წესით.

16.10. კოოპერატივის წევრს არა აქვს საერთო კრებაზე ხმის უფლება მაშინ, თუ დღის წესრიგში განსახილველად შეტანილია მისი ან მისი წარმომადგენლის საკითხი.

16.11. გადაწყვეტილება წევრის კოოპერატივიდან გარიცხვის თაობაზე მიიღება წევრთა სიითი შემადგენლობის ხმათა უბრალო უმრავლესობით.

16.12. წევრთა სიითი შემადგენლობის კვალიფიციური უმრავლესობა სჭირდება:

16.12.1. გადაწყვეტილებას წესდებაში ცვლილებების შეტანის თაობაზე, (მიიღება წევრთა სიითი შემადგენლობის 2/3-ის თანხმობით);

16.12.2. გადაწყვეტილებას კოოპერატივის რეორგანიზაციის, ლიკვიდაციის ან მიზნის შეცვლის შესახებ მიიღება მეპაიეთა სიითი შემადგენლობის არანაკლებ 3/4-ის თანხმობით;

16.12.3. წესდების იმ ცვლილებისათვის, რომლითაც იზრდება წევრის ვალდებულებები ან დაკავშირებულია მიზნობრივი ფონდების ან/და ახალი სამსახურების შემოღებასთან, საჭიროა მეპაიეთა ხმების არანაკლებ 9/10;

16.13.კოოპერატივის საერთო კრების გადაწყვეტილებების შესახებ დგება საერთო კრების ოქმი, რომელსაც ხელს აწერენ საერთო კრების თვმჯდომარე, კრების მდივანი. კოოპერატივის საერთო კრების სხდომის ჩატარებასთან და გადაწყვეტილებების მიღება/გაფორმებასთან დაკავშრებულ პროცედურულ ინსტრუქციას ადგენს საერთო კრება.

16.14. საერთო კრების გადაწყვეტილებები სავალდებულოა შესასრულებლად კოოპერატივის სამეთვალყურეო საბჭოს (ასეთის არსებობის შემთხვევაში), გამგეობისა და კოოპერატივის ყველა წევრისათვის.

## მუხლი 17. სამეთვალყურეო საბჭო[[7]](#footnote-7)

17.1. კოოპერატივს შეიძლება ჰყავდეს სამეთვალყურეო საბჭო, რომლის წევრთა რაოდენობა -------.

17.2. სამეთვალყურეო საბჭოს წევრებს არა აქვთ უფლება, იმავდროულად იყვნენ გამგეობის ან მისი სტრუქტურული ქვედანაყოფების, წევრები, ხელმძღვანელები.

17.3.სამეთვალყურეო საბჭო კონტროლს უწევს გამგეობას თავისი საქმეების წარმოებაში მართვის ყველა დარგში და ამ მიზნით იღებს ინფორმაციას კოოპერატივის საქმეების მიმდინარეობის შესახებ. მას შეუძლია ნებისმიერ დროს მოითხოვოს გამგეობისაგან ანგარიში და უშუალოდ ან მის მიერ განსაზღვრული პირების მეშვეობით შეამოწმოს საბუღალტრო წიგნები და ჩანაწერები, აგრეთვე ფასიანი ქაღალდებისა და საქონლის მდგომარეობა.

17.4. სამეთვალყურეო საბჭო ვალდებულია აწარმოოს კოოპერატივის სამეურნეო-საფინანსო საქმიანობის შემოწმება. მან უნდა შეამოწმოს წლიური ბალანსი და წლიური მოგების განაწილებია. შემოწმების შედეგები უნდა მოახსენოს საერთო კრებას წლიური ბალანსის დამტკიცებამდე.

17.5. სამეთვალყურეო საბჭო ულებამოსილია მოიწვიოს რიგგარეშე საერთო კრება.

17.6. საბჭოს წევრებს არა აქვთ უფლება, თავიანთი ფუნქციების შესრულება გადააბარონ სხვა პირებს.

17.7. საერთო კრება უფლებამოსილია სამეთვალყურეო საბჭოს შემადგენლობიდან გამოიწვიოს ესა თუ ის პირი, თუ მას მხარი დაუჭირა საერთო კრების მთლიანი შემადგენლობის 1/2-მა.

17.8. სამეთვალყურეო საბჭოს თავმჯდომარესა და სამეთვალყურეო საბჭოს წევრებს კოოპერატივის წევრთა შემადგენლობიდან ირჩევს საერთო კრება 4 წლის ვადით, დამსწრე წევრთა ხმების უბრალო უმრავლესობით.

17.9. გამგეობიდან გასული წევრი მისი ანგარიშის დამტკიცებამდე არ შეიძლება არჩეულ იქნეს სამეთვალყურეო საბჭოს წევრად.

17.10. სამეთვალყურეო საბჭო შედგება არანაკლებ სამი წევრისაგან.

17.11. თავისი ინიციატივით სამეთვალყურეო საბჭოს უფლება აქვს ცალკეული შემოწმებების მაგივრად აწარმოოს კოოპერატივის კონკრეტული საქმიანობის მუდმივი მონიტორინგი.

17.12. სამეთვალყურეო საბჭო ვალდებულია სამეურნეო წლის დასრულების შემდეგ ჩაატაროს კოოპერატივის საქმიანობის შემოწმება[[8]](#footnote-8).

17.13. სამეთვალყურეო საბჭო, შემოწმების მასალების საფუძველზე ვალდებულია შეადგინოს აქტი და დეტალურად ასახოს შემოწმების შედეგები. სამეთვალყურეო საბჭოს აქტი რიგით საერთო კრებას წარედგინება გამგეობის თავმჯდომარის ანგარიშის წარდგენისთანავე.

17.14. სამეთვალყურეო საბჭო მოქმედებს დებულების შესაბამისად, რომელსაც ამტკიცებს საერთო კრება.

## მუხლი 18. სამეთვალყურეო საბჭოს უფლებამოსილება

18.1. სამეთვალყურეო საბჭო უფლებამოსილია:

18.1.1. გაეცნოს კოოპერატივის ნებისმიერ დოკუმენტაციას, მათ შორის კონტრაქტებს და შეთანხმებებს;

18.1.2. მოითხოვოს გამგეობის წევრების და სხვა პასუხისმგებელი პირებისაგან ზეპირი და წერილობითი განმარტებები;

18.1.3. მნიშვნელოვანი მიზეზების არსებობისას საერთო კრების წინაშე წარდგეს შუამდგომლობით გამგეობის მთლიანი შემადგენლობის ან მისი ერთ-ერთი წევრის ვადამდე ადრე გამოწვევის შესახებ;

18.1.4. აირჩიოს აუდიტორი;

18.1.5. კოოპერატივის გამგეობასთან დავისას წარმოადგინოს საერთო კრების ინტერესები.

18.2. სამეთვალყურეო საბჭო ახორციელებს კონტროლს გამგეობის საქმიანობაზე და წარმოადგენს საერთო კრებას გამგეობასთან ან მის წევრთან ურთერთობაში.

18.3. სამეთვალყურეო საბჭო თავის უფლება-მოვალეობებს ახორციელებს კოოპერატივის წესდებით და საერთო კრების მიერ დამტკიცებული სამეთვალყურეო საბჭოს დებულებით.

18.4.სამეთვალყურეო საბჭოს თანხმობა სჭირდება კოოპერატივის მიერ მისაღებ ყოველ კრედიტს, რომლის ოდენობა აღემატება საერთო კრების მიერ დადგენილ ზღვრულ ოდენობას.

## მუხლი 19. სამეთვალყურეო საბჭოს თავმჯდომარე

19.1. კოოპერატივის სამეთვალყურეო საბჭოს არჩევის შემთხვევაში, კოოპერატივის საერთო კრება ირჩევს სამეთვალყურეო საბჭოს თავმჯდომარეს და თავმჯდომარის მოადგილეს.

19.2. სამეთვალყურეო საბჭოს თავმჯდომარე წარმომადგენლობით უფლებამოსილებას ახორციელებს ამ წესდებით გათვალისწინებული კომპეტენციის ფარგლებში.

19.3. სამეთვალყურეო საბჭოს თავმჯდომარეს უფლება აქვს დაესწროს გამგეობის სხდომებს ხმის უფლების გარეშე, გამგეობის წევრებს მიაწოდოს მეპაიეთა აზრი სხვადასხვა საკითხებზე და გამგეობის თავმჯდომარისგან მიიღოს მის ხელთ არსებული ნებისმიერი ინფორმაცია კოოპერატივის საქმიანობის შესახებ.

19.4. სამეთვალყურეო საბჭოს თავმჯდომარე ვალდებულია, გამგეობის თავმჯდომარის მიერ გადაცემულ გამგეობის ოქმის ასლს და მასთან დაკავშირებულ დოკუმენტებს გაეცნოს ყოველთვიურად და გამგეობის არასწორ მუშაობაში გონივრული ეჭვის შეტანის შემთხვევაში დაწვრილებით გამოიკვლიოს საქმის ვითარება.

19.5. სამეთვალყურეო საბჭოს თავმჯდომარე ვალდებულია საერთო კრების წინაშე დააყენოს საკითხი, თუ გამგეობის თავმჯდომარე ყოველთვიურად, დადგენილ ვადებში არ იწვევს გამგეობის სხდომას და დადგენილი წესით დროულად არ აწვდის მას გამგეობის სხდომის ოქმების ასლებსა და ინფორმაციას კოოპერატივის საქმიანობის მიმდინარეობის შესახებ.

## მუხლი 20. გამგეობა

20.1. გამგეობის წევრების (დირექტორების) რაოდენობას განსაზღვრავს კოოპერატივის საერთო კრება. გამგეობა შედგება არანაკლებ ორი წევრისაგან (დირექტორების), რომლებიც აირჩევიან 4 წლის ვადით. გამგეობა ანგარიშვალდებულია საერთო კრების წინაშე.

20.2. გამგეობის წევრები უნდა იყვნენ კოოპერატივის წევრები[[9]](#footnote-9).

20.3. გამგეობის წევრები(დირექტორების) საქმიანობას ახორციელებენ დებულების შესაბამისად, რომელსაც ამტკიცებს საერთო კრება.

20.4. დირექტორების ანაზღაურების ოდენობას განსაზღვრავს საერთო კრება.

20.5. გამგეობის გადაწყვეტილება ითვლება მიღებულად, თუ მას მხარს უჭერს გამგეობის წევრთა უბრალო უმრავლესობა.

20.6. გამგეობა:

20.6.1. ხელმძღვანელობს კოოპერატივის აღმასრულებელ საქმიანობას;

20.6.2. ამზადებს მიზნობრივ პროგრამებს, განსაზღვრავს მათი დაფინანსების წყაროებს და უზრუნველყოფს მათ პრაქტიკულ განხორციელებას;

20.6.3. იღებს გადაწყვეტილებას საერთო კრების მოწვევის შესახებ;

20.6.4. ასრულებს საერთო კრების გადაწყვეტილებებს;

20.6.5. ამზადებს გადაწყვეტილებას კოოპერატივში წევრის მიღებისა ან/და გასვლის შესახებ და დასამტკიცებლად წარუდგენს საერთო კრებას;

20.6.6. დებს შრომით ხელშეკრულებებს და ადგენს შინაგანაწესს.

20.6.7. უზრუნველყოფს კოოპერატივის ქონების დაცვას;

20.6.8. აწარმოებს კოოპერატივის წევრთა (მეპაიეთა) და საპაიო, დამატებითი და ასოცირებული წევრის შენატანების რეესტრს;

20.6.9. იღებს გადაწყვეტილებას კოოპერატივის წევრთა სწავლებისა და გადამზადების საკითხებზე;

20.6.10. ადგენს კოოპერატივის ბიუჯეტს და დასამტკიცებლად წარუდგენს საერთო კრებას;

20.6.11. საერთო კრებას ყოველწლიურად წარუდგენს კოოპერატივის საქმიანობის ანგარიშს.

20.7. კოოპერატივის გამგეობის თავმჯდომარე და დირექტორები წარმოადგენენ ხელმძღვანელობა/წარმომადგენლობაზე უფლებამოსილ პირებს მათი კომპეტენციის ფარგლებში, დამოუკიდებლად, ცალ-ცალკე, რომელთა უფლებამოსილებას განეკუთვნება წარმოადგინონ კოოპერატივი შეუზღუდავად მესამე პირებთან ურთიერთობებში, ამ წესდებით დადგენილი წესით.

20.8. თუ საკითხი შეეხება უძრავი ქონების განკარგვასა და მასთან დაკავშირებულ სამართლებრივ გარიგებებში მონაწილეობის მიღებას, საჭიროა საერთო კრების თანხმობა[[10]](#footnote-10).

20.9. მნიშვნელოვანი მიზეზის არსებობისას შესაძლებელია გამგეობის წევრს უფლებამოსილება ვადამდე შეუწყდეს.

20.10. იმ შემთხვევაში, თუ გამგეობის წევრის უფლებამოსილება ვადამდე ადრე წყდება საერთო კრების გადაწყვეტილების გარეშე, გამგეობის თავმჯდომარემ ერთი თვის ვადაში უნდა მოითხოვოს რიგგარეშე საერთო კრების მოწვევა, რათა მოხდეს გამგეობის ახალი წევრის არჩევა.

20.11. გამგეობის სხდომები ტარდება საჭიროების მიხედვით, მაგრამ არანაკლებ თვეში ერთხელ.

20.12. გამგეობის თავმჯდომარის არყოფნის შემთხვევაში, გამგეობის თავმჯდომარის უშუალო დავალებით, გამგეობის წევრი დირექტორი უფლებამოსილია შეასრულოს გამგეობის თავმჯდომარის ფუნქციები.

20.13. გამგეობის წევრი არ შეიძლება იყოს კონკურენტი კოოპერატივის მმართველობის ორგანოს წევრი.

## მუხლი 21. გამგეობის თავმჯდომარე

21.1. საერთო კრება კოოპერატივის წევრებიდან 4 წლის ვადით ირჩევს გამგეობის თავმჯდომარეს, რომელიც კოოპერატივს წარმოადგენს ერთპიროვნულად.

21.2. კოოპერატივის გამგეობის თავმჯდომარე წარმართავს გამგეობის მუშაობას და წესდებით, დებულებებითა და თანამდებობრივი ინსტრუქციით განსაზღვრული წესის მიხედვით ახორციელებს მასზე დაკისრებულ უფლებამოსილებებს.

21.3. გამგეობის თავმჯდომარე იწვევს და უძღვება გამგეობის სხდომებს, ის ვალდებულია მოწვევის შესახებ სხდომის ჩატარებამდე ------ დღით ადრე შეატყობინოს გამგეობის წევრებს.

21.4. კოოპერატივის გამგეობის თავმჯდომარე:

21.4.1. ხელმძღვანელობს გამგეობის საქმიანობას;

21.4.2. ხელმძღვანელობს კოოპერატივის მიმდინარე საქმიანობას;

21.4.3. იწვევს და თავმჯდომარეობს გამგეობის სხდომებს, ხელს აწერს გამგეობის სხდომის ოქმებს;

21.4.4. კოოპერატივის სახელით დებს ხელშეკრულებებსა და შეთანხმებებს, აწარმოებს მოლაპარაკებებს და გასცემს შიდა მინდობილობებს;

21.4.5. ხსნის კოოპერატივის საბანკო ანგარიშებს და ხელს აწერს საფინანსო დოკუმენტებს, განკარგავს კოოპერატივის საფინანსო სახსრებს;

21.4.6. მისი კომპეტენციის ფარგლებში ახორციელებს აღმასურლებელ-განმკარგულებელი ხასიათის სხვა ფუნქციებს.

# თავი IV. პაი და დამატებითი შენატანი

## მუხლი 22. პაი

22.1. კოოპერატივის წევრის მიერ პაის შეტანა ხდება ფულის ან ქონების სახით.

22.2. პაის რაოდენობის განსაზღვრა ხდება კოოპერატივის სამეურნეო საქმიანობაში წევრის ეკონომიკური მონაწილეობის[[11]](#footnote-11) პროპორციულად.

22.3. საპაიო შენატანი კოოპერატივის წევრს ანიჭებს:

22.3.1. ხმის უფლებას კოოპერატივის საერთო კრებაზე;

22.3.2. კოოპერაციული შემოსავლების[[12]](#footnote-12) მიღების უფლებას;

22.3.3. მოგების მიღების უფლებას კოოპერატივის წმინდა მოგებიდან.

22.4. კოოპერატივის წევრის მიერ კოოპერატივში პაის სახით შეტანილი ქონება (მათ შორის მიწის ნაკვეთი) ხდება კოოპერატივის საკუთრება.

22.5. მინიმალური პაის (ერთი პაი) ღირებულება შეადგენს ----- **(არანაკლებ 300)** ლარს.

22.6.კოოპერატივის წევრმა უნდა შეიტანოს საპაიო შენატანის არანაკლებ ----- %-ისა კოოპერატივის სახელმწიფო რეგისტრაციიდან არაუმეტეს ----- დღის განმავლობაში. საპაიო შენატანის დანარჩენი ნაწილი მან უნდა დაფაროს გამგეობის მიერ დადგენილ ვადაში.

22.7. ქონების სახით შეტანილი პაის ღირებულების ის ნაწილი, რომელიც აღემატება წევრის ეკონომიკური მონაწილეობის პროპორციულად განსაზღვრული პაის ოდენობას გადადის მის დამატებით შენატანში.

22.8. პაის სახით შეტანილი ქონების გატანის პირობები განისაზღვრება კოოპერატივსა და წევრობის კანდიდატს შორს დადებული ხელშეკრულებით.

22.9.ფულადი ან ქონების სახით შეტანილი პაი რეგისტრირდება კოოპერატივის წევრთა რეესტრში კოოპერატივზე მათი გადაცემის თარიღის მითითებით.

22.10. კოოპერატივზე პაის სახით გადაცემული ქონების ვალდებულებით დატვირთვა ხორციელდება კოოპერატივსა და წევრს შორის გაფორმებული ხელშეკრულებით განსაზღვული წესით.

22.11. კოოპერატივის წევრობის შეწყვეტის შემთხვევაში კოოპერატივის წევრს უფლება აქვს დაიბრუნოს მისი შენატანები ფულადი ან ქონების სახით მას შემდეგ, რაც ის დაფარავს კოოპერატივის წინაშე არსებულ დავალიანებას.

22.12. პაის დაბრუნების წესი განსაზღვრულია ამ წესდების მე-9-13 მუხლებით.

22.13. კოოპერატივის წევრთა პაის რაოდენობა:

სახელი, გვარი, პირადი ნომერი პაის ოდენობა

**---------------- ----------------- ---------------- ----------**

**---------------- ----------------- ---------------- ----------**

**---------------- ----------------- ---------------- ----------**

## მუხლი 23. ქონების სახით შეტანილი პაის შეფასება

23.1.პაის სახით კოოპერატივზე გადასაცემი ქონების ღირებულების შეფასებას ახდენს გამგეობა და ამტკიცებს საერთო კრება.

23.2. საერთო კრების გადაწყვეტილებით პაის რაოდენობის დასადგენად ქონების შეფასება შეიძლება განხორციელდეს მოწვეული ექსპერტების ან აუდიტორის მიერ. ექსპერტის ან აუდიტის ხარჯებს მხარეები ინაწილებენ თანაბრად.

23.3. ქონების ღირებულების შეფასების შესახებ გამგეობა ადგენს შეფასების ოქმს. ოქმი უნდა შეიცავდეს ქონების აღწერას, ღირებულებას, მიზნობრიობას, ამ ქონების შემტანი წევრისა და კოოპერატივის გამგეობის თავმჯდომარის ხელმოწერებს.

## მუხლი 24. დამატებითი შენატანი

24.1. დამატებითი შენატანი წარმოადგენს კოოპერატივის საჭიროებიდან გამომდინარე, წევრის სურვილით განხორციელებულ შენატანს, რომელიც მას აძლევს კოოპერატივის მოგებიდან დივიდენდის მიღების უფლებას.

24.2. კოოპერატივის წევრს შეუძლია შეიტანოს დამატებითი შენატანი მხოლოდ იმ შემთხვევაში, როცა მის მიერ სრულად იქნება დაფარული საპაიო შენატანი.

# თავი V. კოოპერატივის ფონდები

## მუხლი 25. კოოპერატივის ფონდები

25.1. საკუთარი საქმიანობის განსახორციელებლად კოოპერატივი ქმნის ფონდებს, რომელთა სახეობა, მოცულობა, ჩამოყალიბებისა და განკარგვის წესები განსაზღვრულია ამ წესდებით და საერთო კრების გადაწყვეტილებით.

## მუხლი 26. საპაიო ფონდი

26.1. საპაიო ფონდი ფორმირდება წევრთა მიერ პაისა და სხვა შენატანების ფულად ერთეულში გამოხატული ჯამური ღირებულებით.

26.2. საპაიო ფონდის ოდენობას და განკარგვის წესს განსაზღვრავს კოოპერატივის საერთო კრება.

## მუხლი 27. სავალდებულო სარეზერვო ფონდი

27.1. სავალდებულო სარეზერვო ფონდი ფორმირდება ანარიცხებით კოოპერატივის მოგებიდან, კანონით სასოფლო-სამეურნეო კოოპერატივის და ამ წესდებით განსაზღვრული წესით, კანონით ნებადართული სხვა შემოსავლებიდან და გამოიყენება განსაკუთრებული გარემობებიდან (ბუნებრივი კატაკლიზმები, ავარიები, ხანძარი, ეპიდემიები და ა.შ.) წარმოქმნილი დანაკარგებისა და სხვა ზარალის დასაფარად;

27.2. სავალდებულო სარეზერვო ფონდის შენატანები არ უნდა იყოს სასოფლო-სამეურნეო კოოპერატივის წლიური მოგების 15%-ზენაკლები.

27.3. სავალდებულო სარეზერვო ფონდის თანხების გამოყენების მიზნობრიობის განსაზღვრა ხდება საერთო კრების გადაწყვეტილებით.

## მუხლი 28. მიზნობრივი ფონდები

28.1. კოოპერატივის ცალკეული პროგრამების ან პროექტების რეალიზაციის მიზნით კოოპერატივის საერთო კრება უფლებამოსილია შექმნას სპეციალური მიზნობრივი ფონდები, რომელიც ფორმირდება კოოპერატივის წევრთა მიზნობრივი შენატანებიდან და კანონით ნებადართული სხვა შემოსავლებიდან.

28.2. მიზნობრივი ფონდების ფორმირების წესსა და მოცულობას განსაზღვრავს კოოპერატივის საერთო კრება.

28.3. მიზნობრივ ფონდს განკარგავს კოოპერატივის გამგეობა, საერთო კრების მიერ დადგენილი წესით.

# თავი VI. ქონებრივი პასუხისმგებლობა და წლიური ანგარიშგება

## მუხლი 29. ქონებრივი პასუხისმგებლობა

29.1. კოოპერატივი მის მიერ აღებულ ვალდებულებებზე პასუხს აგებს თავისი ქონებით;

29.2. კოოპერატივი პასუხს არ აგებს მისი წევრების ვალდებულებებზე, რომელიც არ არის დაკავშირებული კოოპერატივის საქმიანობასთან;

29.3. მეპაიე, კოოპერატივის ვალდებულებების შეუსრულებლობის შემთხვევაში პასუხს აგებს მხოლოდ თავისი შენატანების ფარგლებში;

29.4. იმ შემთხვევაში, თუ კოოპერატივის საერთო კრების გადაწყვეტილებით ზარალის ან დავალიანების დასაფარად გამოყენებული იქნება კოოპერატივის მეპაიეთა მიერ დამატებით მოზიდული სახსრები, მათი ოდენობა განისაზღვრება მეპაიეთა შენატანების ოდენობის პროპორციულად, თუ სხვა რამ არ არის დადგენილი საერთო კრების გადაწყვეტილებით;

29.5. თუ ზარალის დასაფარად მეპაიეების მიერ არ ხდება შესაბამისი დამატებითი სახსრების მოზიდვა, მის დასაფარად არ არის საკმარისი კოოპერატივის შემოსავლები ან მისი გადატანა შეუძლებელია მომდევნო სამეურნეო წლისთვის, საერთო კრება უფლებამოსილია კოოპერატივის ზარალის დაფარვის მიზნით მიიღოს გადაწყვეტილება:

29.5.1. საპაიო ფონდის შემცირების თაობაზე;

29.5.2. სხვა ფონდების, მათ შორის სარეზერვო ფონდის სახსრების გამოყენების თაობაზე;

29.5.3. ორივე ღონისძიების გამოყენებაზე ერთდროულად.

## მუხლი 30. წლიური ანგარიში

30.1. კოოპერატივის წლიური ანგარიშის შემოწმებისას გამოიყენება «მეწარმეთა შესახებ“კანონით დადგენილი წესები.

30.2. სამეთვალყურეო საბჭოს უფლება აქვს უშუალოდ ან მოწვეული აუდიტორის მეშვეობით წარმოადგინოს წლიური ანგარიში.

30.3. რევიზია მოიცავს ანგარიშგების, წლიური ანგარიშის და საქმისწარმოების პრაქტიკის შემოწმებას.

30.4. სამეთვალყურეო საბჭო (ასეთის არსებობის შემთხვევაში) და/ან საერთო კრება, უფლებამოსილია მოწვეული აუდიტორის მეშვეობით ჩაატაროს წლიური ფინანსური ანგარიშგების აუდიტორული შემოწმება, რომელიც ითვალისწინებს კოოპერატივის გამგეობის მიერ გამოყენებული საბუღალტრო ჩანაწერების, გამგეობის თავმჯდომარის მიერ მიცემული განმარტებების, მტკიცებების და სამეურნეო საქმიანობის შედეგებს ანგარიშების მიხედვით;

# თავი VII. კოოპერატივის შემოსავლების განაწილება

## მუხლი 31. კოოპერატივის შემოსავლებისა და მოგების განაწილება

31.1. სამეურნეო წლის განმავლობაში კოოპერატივის შემოსავლების ნაწილი ნაწილდება კოოპერატივის მეპაიეებზე კოოპერაციული შემოსავლების სახით, კოოპერატივის სამეურნეო საქმიანობაში მათი ეკონომიკური მონაწილეობის პროპორციულად, საერთო კრების მიერ დადგენილი წესით;

31.2. სამეურნეო წლის ბოლოს სახელმწიფო გადასახადების, სახელფასო დავალიანების, სარეზერვო და მიზნობრივ ფონდებზე გასაწევი ანარიცხების, სხვა აუცილებელი ხარჯებისა და ფინანსური ვალდებულებების დაფარვისა და ზარალის გამო შემცირებული საპაიო ფონდის შევსების შემდეგ, წმინდა მოგების ნაწილი, მაგრამ არა უმეტეს 50%-სა, ნაწილდება კოოპერატივის წევრებზე დივიდენდების სახით დამატებითი შენატანების და ასოცირებული წევრებზე, მათთან გაფორმებული ხელშეკრულების შესაბამისად;

31.3. დამატებითი შენატანების და ასოცირებული წევრების შენატანების შესაბამისად დივიდენდების დაფარვის შემდეგ კოოპერატივის წმინდა მოგება ნაწილდება კოოპერატივის მეპაიეებზე კოოპერატივის სამეურნეო საქმიანობაში მათი ეკონომიკური მონაწილეობის პროპორციულად.

# თავი VIII. კოოპერატივის ლიკვიდაცია

## მუხლი 32. კოოპერატივის ლიკვიდაცია

32.1. კოოპერატივის ლიკვიდაცია ხდება:

32.1.1. კოოპერატივის საერთო კრების გადაწყვეტილებით;

32.1.2. სასამართლოს გადაწყვეტილებით;

32.2. კოოპერატივის ლიკვიდაცია წარმოებს კოოპერატივის საერთო კრების მიერ არჩეული ლიკვიდატორების მიერ, ხოლო სასამართლოს გადაწყვეტილებით ლიკვიდაციის შემთხვევაში, ამ ორგანოს მიერ დანიშნული ლიკვიდატორების მიერ.

32.3. ლიკვიდატორების არჩევის/დანიშვნის შემდეგ მათზე გადადის კოოპერატივის მართვის სრული უფლებამოსილება. იგი დანიშვნიდან 5 დღის განმავლობაში ერთ-ერთ ოფიციალურ ბეჭდვით ორგანოში აქვეყნებს ინფორმაციას კოოპერატივის ლიკვიდაციის შესახებ, სადაც კრედიტორებისათვის მითითებული იქნება ვადა კოოპერატივის მიმართ საპრეტენზიო განცხადებების წარმოდგენის თაობაზე.

32.4. ლიკვიდატორები ატარებს სათანადო მოსამზადებელ და საორგანიზაციო სამუშაოებს, ადგენენ სალიკვიდაციო ბალანსს, რომელსაც წარუდგენენ კოოპერატივის ლიკვიდაციის შესახებ გადაწყვეტილების მიმღებ ორგანოს. სალიკვიდაციო ბალანსი უნდა დამოწმდეს აუდიტორის მიერ;

32.5. კრედიტორების მოთხოვნების დაკმაყოფილების შემდეგ დარჩენილი ქონება, სახელფასო დავალიანების დაფარვის, სხვა აუცილებელი ხარჯების გაცემის და მოგებისა და ზარალის განაწილების შემდეგ ნაწილდება კოოპერატივის წევრებზე მათი შენატანების პროპორციულად.

1. წესდებაში ამ პუნქტის გათვალისწინება ნებაყოფლობითია. [↑](#footnote-ref-1)
2. წესდება შესაძლებელია ითვალიწინებდეს წევრობის დამატებით მოთხოვნებს, რაც წინააღმდეგობაში არ მოვა კანონის ნორმასთან. [↑](#footnote-ref-2)
3. დამფუძნებელთა გადასაწვყვეტია წევრად მხოლოდ ფიზიკური პირები მიიღონ, მხოლოდ სასოფლო-სამეურნეო კოოპერატივები თუ ორივე. [↑](#footnote-ref-3)
4. დამოკიდებულია დამფუძნებელთა გადაწყვეტილებაზე. [↑](#footnote-ref-4)
5. სამეთვალყურეო საბჭოს ფორმირება ნებაყოფლობითია. [↑](#footnote-ref-5)
6. შესაძლებელია განსხვავებული ვადის დადგენა; [↑](#footnote-ref-6)
7. ამ წესდების მე-17-19 მუხლები მოქმედებს იმ შემთხვევაში, თუ სამეთვალყურეო საბჭო კოოპერატივის მართვის ორგანოა. [↑](#footnote-ref-7)
8. თუ კოოპერატივში სამეთვალყურეო საბჭო არ არსებობს, შესაძლებელია შემოწმების ვალდებულება დაეკისროს სპეციალურ სარევიზიო კომისიას. [↑](#footnote-ref-8)
9. სარეკომენდაციო ხასიათის ნორმა, ვინაიდან კანონი ითვალისწინებს შესაძლებლობას, რომ გამგეობის წევრები შესაძლოა არც იყვნენ კოოპერატივის წევრები. [↑](#footnote-ref-9)
10. სამეთვალყურეო საბჭოს არსებობის შემთხვევაში, მისი თანხმობა. [↑](#footnote-ref-10)
11. **ეკონომიკური მონაწილეობა -** სასაქონლო ბრუნვაში მეპაიის მიერ სასოფლო-სამეურნეო საქმიანობის ფარგლებში წარმოებული/მიწოდებული სასოფლო-სამეურნეო პროდუქციის ან/და გაწეული მომსახურების ღირებულების ხვედრითი წილი; [↑](#footnote-ref-11)
12. **კოოპერაციული შემოსავლები** - მეპაიის შემოსავლის ნაწილი, რომელსაც იგი იღებს სამეურნეო წლის განმავლობაში თავისი ეკონომიკური მონაწილეობის პროპორციულად, საერთო კრების მიერ დადგენილი წესით და ოდენობით. [↑](#footnote-ref-12)